4Казан шəhәре Яңа Савин районының «Татар телендə тəрбия həм белем бирүче

346 нчы катнаш төрдəге балалар бакчасы»
автономияле мәктәпкәчә белем муниципаль учреждениесе

**“Барлык һөнәрләр дә яхшы...”**

**Зурлар төркемендә**

**танып белү һәм сөйләм телен үстерү буенча**

**ачык шөгыль конспекты**

Беренче квалификацион

 категорияле тәрбияче

Солтанова Эльвира

 Илфат кызы

Казан, 2023 ел

**“Барлык һөнәрләр дә яхшы...” зурлар төркемендә танып белү һәм сөйләм телен үстерү буенча ачык шөгыль конспекты**

**Максат**: балаларның төрле һөнәр ияләре турындагы белемнәрен камилләштерү.

**Бурычлар:**

1. Балаларны төрле һөнәр ияләренең хезмәт эшчәнлеге белән таныштыру, дөрес күзаллауларын үстерү;
2. Балаларның сөйләм телен үстерү эшен кроссенс технологиясен кулллану аша тормышка ашыру;
3. Төрле һөнәр ияләре хезмәтенә карата игелекле һәм ихтирамлы мөнәсәбәт тәрбияләү.

**Җиһазлар һәм материаллар**: урындыклар (автобус), руль, коробка, балалар саны буенча яшел һәм сары төстәге бейджлар, “Кроссенс” технологиясе өчен һөнәрләр рәсемнәре, бу таблица, мольберт, кара, сары, яшел төстәге уклар, сары, яшел кыңгыраулар, пешекче һәм табиб рәсемнәре, кораллар төшерелгән рәсемле карточкалар, пешекче һәм табиб баш киемәре, бала саны буенча дипломнар, аудиоколонка.

**Шөгыль барышы:**

**Тәрбияче:** Исәнмесез, балалар! Мин сезнең яныгызга Кидспейс шәһәрчегеннән килдем*.* Сез ул шәһәр турында ишеткәнегез бармы? *(Ул һөнәрләр иле, анда төрле һөнәр ияләре яши).*

Сезнең һөнәрләр илендә булганыгыз бармы? Юк? Димәк дипломнарыгыз да юк?

 Мине сезгә бурыч белән җибәрделәр бит, сезгә дипломнар тапшырырга. *Тәрбияче балаларга коробка курсәтә)*

Чыннан да, дипломнары юк, ләкин билетлар бар! Ничек уйлыйсыз, бу билетлар кая алып бара ала?

Минем автобусыма утырыр өчен билетлар бит бу! Кидспейс шәһәрендә булып кайтасыгыз киләме?

Диплом алыр очен , безгә шул шәһәрчеккә барып, тырышлыгыбызны курсәтергә кирәк.

Билетлар 2 төстә. Болары нинди төстә? Ә болары? *(Тәрбияче сары һәм яшел билетлар тарата)..*

Алайса, бергәләп Кидспейс шәһәрчегенә юнәләбез, һәм төрле һөнәр ияләре белән танышырбыз. Сез әзерме? *(балалар җавабы)*

Автобуста һәр кешенең үз урыны, билетлар төсенә карап, урыннарыгызга утырыгыз әле (Балалар утыра).

*Сак булыгыз , ишекләр ябыла, киләсе тукталыш “Кидспейс” шәһәре.*

*Автобус хәрәкәткә килсен өчен һөнәр ияләре турында ике мәкаль әйтегез.*

**Тәрбияче:** Афәрин, балалар! Хәерле юллар безгә! *(Балалар автобуста Кидспейс шәһәренә юнәләләр) Музыка яңгырый.*

“Кидспейс” тукталышы. Автобустан чыгуыгызны сорыйбыз.

Балалар, бу ук безнең юлыбызны күрсәтәдер, әйдәгез әле шул якка барып карыйк. *Юнәлешн күрсәткече ярдәмендә балалар такта янына киләләр.*

**Тәрбияче**: Балалар, бу шакмакларда һөнәр ияләре яшеренгән. Сез нинди һөнәрләр беләсез? (Балалар җавабы)

Кемнәр икәнен, сез уен барышында белерсез. Безгә яңадан “Кидспейс” коробкасы ярдәм итәр. *Тәрбияче тартманы ачып балаларга күрсәтә.*

Берәр рәсем алып чыгыгыз әле һәрберегез.

Кем табышмакның җавабын таба, шул буш шакмакларга урнаштыра бара.

1. Кем чәчләребезне кисә, матурлый? *(чәч кисүче.)* Чәч кисүче нишли?
2. Кирпеч ташый, өй төзи *(төзүче.)* Төзүче нишли?
3. Тәмле ашлар пешерә *(пешекче)* Пешекче нишли?
4. Аның кулында һәрвакыт руль (*машина йөртүче).* Машина йортүче нишли?
5. Матур итеп рәсемнәр ясый. *(рәссам.)* Рәссам нишли?
6. Чирләсәк безне дәвалый. *(табиб.)* Табиб нишли?
7. Матур күлмәкләр тегә *(тегүче).* Тегүче нишли?
8. Кибеттә яшелчәләр, җиләк-җимешләр сата. *(сатучы)* Сатучы нишли?

Булдырдыгыз, балалар!

Бар һөнәр дә бик мөһим, барысы да бик кирәк!

**Тәрбияче:** Әйдәгез, балалар төсле күрсәткечләр ярдәмендә сәяхәтебезне дәвам итик.

Кемдә сары билет сары ук буенча сары кыңгырау янына, кемдә яшел билет яшел ук буенча яшел кыңгырау янына килә. *Ике өстәлдә һөнәр ияләре рәсемнәре тәкьдим ителә.*

*Яшел кыңгырау янында пешекче рәсеме.*

*Сары карточка янында табиб рәсеме.*

**Тәрбияче**: рәсемдә нинди һөнәр иясе төшерелгән? Рәсемдә пешекче ясалган? Ә пешекче нишли? Балалар, игътибар итегез әле, безгә һөнәрләрнең баш киемнәрен дә әзерләгәннәр бит. Киеп карыйк әле шуларны.

Яшел карточкада табиб рәсеме ясалган. Ә табиб нишли дидек? Алар кая эшли?  Сез дә табиб баш киемен киеп куегыз.

Хәзер сезгә шушы һөнәр ияләренә туры килгән эш коралларын җыярга тәкъдим итәм. Пешекчегә эшләр өчен ниләр кирәк һәм табибка ниләр кирәк. Игътибарлы булыгыз, сезне бутарга теләүче рәсемнәр дә булырга мөмкин.

Кайсы компания беренче булып эшен тәмамлый, кыңгырауны чыңлата.

Хәзер сез үз һөнәрегез буенча эшләргә әзер булгач, башлыйбыз!

*Тәрбияче беренче булып кыңгырауны шалтыраткан балаларга килә. Балаларга нәрсә эшләгәннәрен һәм ничек эшләгәннәрен сөйләргә тәкъдим итә.*

Табиб дәвалау өчен нәрсә кирәк? дару градусник..

Пешекчегә ашлар пешерер өчен нәрсә кирәк? *(Балалар җаваплары)*

Без сезнең белән табиб һәм пешекче һөнәрләре белән таныштык. (*Баш киемнәрен салып калдралар)*

Менә безнең «Һөнәрләр шәһәре»нә сәяхәтебез тәмамланды. Кире кайтырга вакыт. Әйдәгез кире автобуста урыннарыбызны алып, безнең төркемебезгә кайтыйк.

*Тәрбияче коробканы ала.*

Ә хәзер сезнең һәрберегез һөнәрне үзләштерү турында Диплом ала.

Үз эшегезне яхшы башкардыгыз, хәзер сезгә һөнәр алганыгыз турында диплом бирергә вакыт.

Пешекчеләр компаниясенә Мин шундый документ тапшырам (пешекче рәсеме белән алдан сертификат әзерләргә, табиблар компаниясенә дә документлар (шулай ук табиб рәсеме белән сертификат тапшырыла). Хәзер сез һөнәр алдыгыз! Котлыйбыз! *(Музыка яңгырый)*

**Тәрбияче**: балалар, сез үз һөнәрләрегезне яраттыгызмы? Сезгә нәрсә ошады? Бу һөнәрле булыр өчен нинди булырга кирәк? (Матур? Тырыш? Акыллы? Сабыр? Тәртипле?) Сез нәрсә эшләдегез? Сезгә иң истә калган яки ошаган нәрсә?

*(Балалар җавап бирәләр, үз тәҗрибәләре белән уртаклашалар)*